cyanic-selkie/wikianc huggingface dataset:
Pabaisko pagrindinė mokykla
Pabaisko pagrindinė mokykla – buvusi dieninė, savarankiško mokymosi bendrojo lavinimo mokykla Ukmergės raj., Pabaiske, Pergalės g. 6, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190338458. Steigėjas Ukmergės rajono savivaldybės taryba. Dabar tai Ukmergės Užupio pagrindinė mokyklos skyrius.
Istorija
miniatiūra|left|Pabaisko mokykla
Pirmoji mokykla Pabaiske buvo pradinė keturklasė Skapiškių mokykla, pastatyta maždaug 1906 m. dvarininko Olšausko išskirtame žemės sklype.
1919 m. mokykla taip pat veikė. Pirmieji mokytojai buvo: vedėjas Blusys ir mokytojas Stipinas. Po jų, maždaug nuo 1921 m. vedėju dirbo mokytojas Vladas Laska ir mokytoja Ona Lanskarauskaitė.
Nuo 1936 m. buvo pradėta statyti nauja šešiaklasė mokykla. 1949 m. buvo atidaryta septynmetė - priaugančioji mokykla, tais pačiais metais atidaryta VIII klasė. Mokyklos direktoriumi dirbo K. Kavaliauskas. Mokinių skaičius buvo nevienodas, 1954–1955 m. mokėsi 194 mokiniai. 1955–1956 m. mokėsi 229 mokiniai, atidaryta IX klasė. 1957–1958 m. mokykla tapo vidurine mokykla. Direktore dirbo Elena Penkauskienė. 1964 ir 1976 m. pastatyti nauji priestatai.
1990–1991 m. mokykla tapo devynmete, nuo 1992–1993 m. pagrindine mokykla. 2020 m. prijungta prie Ukmergės Užupio pagrindinė mokyklos.
Latava
Latava – kaimas Anykščių rajono savivaldybėje, prie Šventosios ir Latavos santakos. Kaimas ribojasi su Troškūnų seniūnijos kaimu: Palatavys; Andrioniškio seniūnijos kaimais: Dauguliai, Svileliai, Sabaliūnai, Krepšiagalys, Maželiai, Girelė. Kaimo rytuose prateka Šventoji, pietuose Biebė. Kaimą kerta kelias. Didelę dalį kaimo teritorijos užimą miškai.
Istorija
Yra manančių, kad ant netoli Latavos esančio Palatavio piliakalnio 1253 m. buvo karūnuotas Mindaugas.
Žymūs žmonės
Latavoje gyvena rašytojai Vygandas Račkaitis (1939–) ir Milda Telksnytė, pirmosios Lietuvos moters beletristės Liudvikos Didžiulienės-Žmonos kūrybos tyrinėtojai ir propaguotojai.
Sigitas Jakubauskas
Sigitas Jakubauskas:
Julijonas Talko-Grincevičius
Julijonas Talko-Grincevičius (1850 m. rugpjūčio 12 d. Riukšionyse prie Ilguvos, Rusijos imperija – 1936 m. balandžio 26 d. Krokuvoje, Antroji Lenkijos Respublika) – antropologas, gydytojas, etnografas, archeologas.
Biografija
Gimė 1850 m. rugpjūčio 12 d. Riukšionių palivarke, kuris priklausė Ilguvos dvarui. Su seserimi augo senelių bute Kaune, Rotušės aikštėje, daktaro Kovalskio name. Čia gavo pirmąsias skaitymo bei rašymo pamokas. 1861 m. pradėjo mokytis Kauno gimnazijoje, įsikūrusioje toje pačioje Rotušės aikštėje. Gimnazistas Kaune gavo ir pirmas žmogaus anatomijos bei fiziologijos žinias. Julijonas gimnazijoje bendravo su Kazimieru Jauniumi ir Motiejumi Valančiumi. 1869 m. baigė Sankt Peterburgo gimnaziją, vėliau studijavo mediciną Sankt Peterburge ir Kijeve.
1876 m. baigęs Kijevo universitetą, 1876–1891 m. gydytojavo Ukrainoje (1876-1877 m. tobulinosi Vienoje ir Paryžiuje), o 1892-1908 m. - Rytų Sibire. Nuo pat savarankiško darbo pradžios jis nesiribojo medicina, dėmesys vis krypo į antropologiją, o 1908 m. buvo pakviestas į ką tik įkurtą Krokuvos Jogailos universiteto Filosofijos fakulteto Fizinės antropologijos katedrą, kurioje su neilgomis pertraukomis dirbo iki 1930 metų.
Kasinėjo Ukrainos pilkapius (1884-1887 m.), Krokuvos mokslų akademijos Antropologinės komisijos pavestas, 1891 m. tyrė buvusios Abiejų Tautų respublikos rytinės pusės gyventojus, 1892-1908 m. gydytojaudamas Sibire surinko buriatų, tunguzų ir kitų vietos gyventojų antropologinius duomenis, iškasinėjo apie 500 pilkapių, surengė ekspediciją į Mongoliją. Nuo 1908 m. iki 1931 m. profesoriaudamas Krokuvos Jogailos universiteto Filosofijos fakulteto Antropologijos katedroje iškasinėjo keletą Lenkijos senosios sostinės kapinių, pirmasis moderniai ėmė tirti Krokuvos jaunimo augimą ir plėtrą, apibūdino guralius (kalnėnus), kašubus ir kitas lenkų etnografines grupes, 1914 m. dalyvavo antropologinėje ekspedicijoje į Suomiją. Už mokslo nuopelnus jis buvo išrinktas daugelio Lenkijos ir kitų kraštų mokslo draugijų nariu, apdovanotas medaliais ir kitais garbės ženklais.
Dviejų amžių sandūros periodikoje J. Talko-Grincevičius paskelbė 200 iškastinių kaukolių duomenis. Seniausi jo aprašyti radiniai - I tūkstantmečio kaukolės iš Kauno apylinkių ir Šiaulių apskrities: II-IV a. 4 vyrų ir 2 moterų iš Lauksvydų kapinyno, 2 vyrų ir 1 moters iš Visdergių ir 3 vyrų bei 1 moters iš mišrios datuotės (III-IV a. ir IX-XII a.) Titvydiškių senkapio. J. Talko-Grincevičius kaukoles matavo Kauno muziejuje, 1908 m. vasarą, jam jas davė archeologas Tadas Daugirdas. Antrojo tūkstantme­čio viduriu ir antrąja puse datuojamos pačiam antropologui dalyvaujant iškastos kaukolės Arijonų kalne prie Virbalio (2 vyrų ir 3 moterų), Lankiškėse prie Nočios (104 asmenų), Lydos apylinkėse (16 žmonių), Vilniaus Gedimino kalne (5 vyrų ir 3 moterų) ir Vilniaus šv. Onos bažnyčios rūsiuose (16 žmonių). 1920 m. įkūrė Vilniaus universiteto Antropologijos ir priešistorės katedrą, kurios archeologinė dalis atiteko dabartiniam Lietuvos nacionaliniam muziejui. Mirė 1936 m. balandžio 26 d. Krokuvoje, palaidotas Rakovicų kapinėse.
Birutė Valionytė
Birutė Valionytė (g. 1956 m. spalio 7 d. Girsteikiškiuose, Rokiškio rajonas) – miškininkė, Lietuvos politinė bei visuomenės veikėja, signatarė.
Biografija
Gimė darbininkų šeimoje. 1974 m. baigė Biržų 2-ąją vidurinę mokyklą. 1974–1978 m. Biržų miško pramonės ūkio Kirdonių girininkijos girininko padėjėja. 1978 m. baigė Kauno Antano Kvedaro miškų technikumą. 1978–1983 m. studijavo Lietuvos žemės ūkio akademijos Miškų fakultete, miškų ūkio inžinierė. 1978–1990 m. Biržų miškų ūkio medelyno viršininkė.
Prasidėjus Atgimimui aktyviai įsijungė į Žaliųjų judėjimo veiklą. 1988 m. Biržuose kartu su bendraminčiais įkūrė Žaliųjų judėjimo klubą „Agaras“. 1990 m. Biržų rinkiminėje apygardoje dalyvavo rinkimuose į LSSR AT nuo Žaliųjų judėjimo. 1990–1992 m. LR Aukščiausiosios Tarybos deputatė, signatarė. 1990–1992 m. LR AT Jungtinės Sąjūdžio frakcijos, nuo 1992 m. Nuosaikiųjų frakcijos narė. Dirbo Gamtos apsaugos komisijoje, čia buvo pradėti ir suformuoti Nepriklausomos Lietuvos aplinkosaugos politikos pamatai, grįsti Europos šalių patirtimi.
1992–1993 m. bedarbė. 1993 m. birželio-gruodžio mėn. LR krašto apsaugos ministerijos Personalo inspekcijos vyr. specialistė. 1993–1994 m. ne pelno organizacijos studijos „Pro Patrija“ vadybininkė. 1994–1997 m. LR susisiekimo ministerijos Aplinkos apsaugos ir eismo saugumo departamento direktorė. 1997–2001 m. Generalinės miškų urėdijos prie Aplinkos apsaugos ministerijos Miško atkūrimo, apsaugos ir tvarkymo skyriaus viršininkė. 2001–2003 m. individualios įmonės savininkė.
1985–1990 m. SSKP, 1988–1990 m. Lietuvos žaliųjų parlamento narė. 1989–1990 m. Lietuvos Persitvarkymo Sąjūdžio, nuo 1990 m. Lietuvos Sąjūdžio narė. 2012 m. LR Seimo rinkimuose dalyvavo Nacionalinio susivienijimo „Už Lietuvą Lietuvoje“ rinkimų sąraše (iškėlė Tautininkų sąjunga).
Nuo 1998 m. Lietuvos Nepriklausomybės Akto signatarų klubo kanclerė, nuo 2004 m. šio klubo prezidentė. Nuo 2009 m. Vytauto Didžiojo sąjungos pirmininkė.
Žudikai
Žudikai – 1995 JAV veiksmo filmas, kuriame pagrindinius vaidmenis atliko Silvestras Stalonė, Antonio Banderas ir Julianne Moore. Filmą išleido Warner Brothers. Filmo siužetas pasakoja apie mirtinas žudikų varžybas dėl dominavimo užsakymų rinkoje.
IrfanView
IrfanView – populiari, nemokama paveikslėlių peržiūrėjimo ir vaizdo bei garso grojimo programa, leidžianti peržiūrėti ir redaguoti grafinius failus, perkoduoti juos į kitus formatus ir groti daugiau kaip tuziną garso ir vaizdo formatų (nors daugumos egzotiškų formatų peržiūrai reikalingi įskiepiai, kuriuos taip pat nemokamai galima pasisiųsti iš oficialios svetainės). Programa neturi paveikslėlių piešimo ar redagavimo funkcijų, kaip kad Adobe Photoshop ar GNU GIMP. Tačiau ja galima atlikti kai kurias paprastas vaizdų apdorojimo operacijas, be to, IrfanView palaiko Photoshop filtrų įskiepius, todėl programą galimą paversti labai funkcionalia.
Programa pavadinimas susideda iš jos kūrėjo Irfan Skiljan, kilusio iš Bosnijos ir Hercegovinos, vardo ir prie jo pridėto žodžio 'vaizdas'. IrfanView veikia visose moderniosiose Windows versijose (Windows 95 ir vėlesnėse).
Nuo 4.00 versijos programa palaiko apvalkalus, keičiančius įrankių juostos mygtukų išvaizdą. Naudotojai juos gali susikurti patys bet kuria .png formatą palaikančia programa, arba parsisiųsti iš oficialiosios IrfanView svetainės.
Palaikomi formatai
IrfanView palaiko daugybę failų formatų. Žemiau pateikiamas failų, veikiančių 4.00 programos versijoje, sąrašas. Daugumai jų reikalingi įskiepiai bei papildomos programos. Pusjuodžiu šriftu paryškinti formatai, kuriuos galima peržiūrėti be jokių papildų.
Grafikos failų
ACR, ANI, AWD, B3D, BMP, CAM, CGM, CLP, CPT, CR2, CRW, CUR, DCM, DCR, DCX, DDS, DIB, DJVU, DLL, DNG, DXF, DWG, ECW, EEF, EMF, EPS, EXE, FITS, FPX, FSH, G3, GIF, HDR, HPGL, ICL, ICO, ICS, IFF, IMA, IMG, IW44, YUV, J2K, JNG, JP2, JPC, JPM, JPEG, JPG, JPM, KDC, LBM, LDF, LWF, Mac PICT, MNG, MRC, MrSID, NEF, NGG, NLM, NOL, MRW, ORF, PBM, PCD, PCX, PEF, PDF, PGM, PIC, PNG, PPM, PS, PSD, PSP, PVR, QTIF, RAF, RAS, RAW, RGB, RLE, SFF, SFW, SGI, SID, SIF, SRF, SVG, SUN, SWF, RGB, SWF, TGA, TIF, TIFF, TTF, TXT, VTF, WAD, WAL, WBMP, WMF, X3F, XBM, XPM.
Vaizdo failų
AVI, MOV, MPG, MPEG, WMA, WMV.
Garso failų
ASF, AIF, AU, SND, MED, MID, MP3, OGG, RA, WAV.
Boravskių Avisos Kolonija
Boravskių Avisos Kolonija – kolonija Lenkijos šiaurės rytuose, Radziluvo valsčiuje, Grajevo apskrityje, Palenkės vaivadijoje.
Jurgilas
Jurgilas − lietuviška vyriškos giminės pavardė.
Šios pavardės moteriškosios giminės formos yra: Jurgilienė (ištekėjusi moteris) ir Jurgilaitė (mergautinė pavardė).
Pavardę turi šie garsesni asmenys:
Stasys Kropas
Stasys Kropas (g. 1953 m. vasario 6 d. Panevėžio rajone, Tumagalio kaime) – ekonomistas, socialinių mokslų daktaras, docentas. Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras. Dėsto Vilniaus universiteto Tarptautinių santykių ir politikos mokslų institute.
Prekybos agentas
Prekybos agentas – asmuo, kuris nuolat tarpininkauja atstovaujamam asmeniui, sudaro sutartis savo arba atstovaujamojo vardu, jo sąskaita ir dėl jo interesų. Dirbama už atlygį.
Prekybos agentas yra fizinis asmuo, kuris dirba pagal komercinio atstovavimo sutartį. Atstovaujamos įmonės prekės realizuojamos tiesioginio pardavimo būdu.
Hamaras (Irakas)
Hamaras  – druskingas ežeras Irako pietryčiuose, į pietus nuo Eufrato žemupio. Ežeras siejasi su Šat el Arabu, todėl jo vandens lygis kinta priklausomai nuo Eufrato potyvnių. Plotas nuo 1350 km² (žiemą) iki 600 km² (vasarą). Krantai žemi, pelkėti. Gausu salų, vandens augalija (nendrėmis, meldais, papirusais) užžėlusių plotų. Svarbi vandens paukščių buveinė. Aplink Hamaro ežerą gyvena maršų arabai.
Palenkės Lešna
Palenkės Lešna  – kaimas Lenkijos rytuose, Palenkės Lešnos valsčiuje, Palenkės Bialos apskrityje, Liublino vaivadijoje. Kaimas yra apie 13 km į šiaurės vakarus nuo Palenkės Bialos ir apie 104 km į šiaurę nuo vaivadijos centro Liublino. Per kaimą teka Klukuvkos upė. Kaime įsikūrusi Palenkės Lešnos Šv. Mergelės Marijos Gimimo parapija.
Istorija
Nuo XIV a. iki 1795 m. kaimas priklausė Lietuvos Didžiajai Kunigaikštystei. 1731-1752 m. pastatyta Palenkės Lešnos Šv. Petro ir Povilo bazilika. 1885-1915 m. kaime veikė Palenkės Lešnos Dievo Motinos Gimimo stačiatikių vienuolynas. 1933-1952 m. kaimas buvo Vitulino valsčiaus centras.
Dažinė urlija
Dažinė urlija (Bixa orellana) – Bixaceae šeimos krūmų ar nedidelių medžių rūšis. Paplitusi tropinėje Amerikoje, o nuo XVII a. auginama ir Pietryčių Azijoje.
Aukštis 2-4 m, kartais pasiekia 6 m. Laja žema ir plati. Lapai paprasti, dideli, 6-27 cm ilgio ir 4-19 cm pločio. Žiedai 3-6 cm skersmens, rausvi. Vaisius – 2-6 cm ilgio raudona sėklų dėžutė, padengta tankiais dygliais. Subrendusi įgauna tamsiai raudoną ar rudą spalvą. Kiekvienoje dėžutėje yra 10-50 sėklų.
Iš dažinės urlijos sėklų gaunamas natūralus pigmentas anatas, naudojamas kaip maisto dažiklis. Urlijos dažai naudojami vietinių indėnų, kūno ir plaukų dažymui. Įvairios augalo dalys naudojamos liaudies medicinoje. Taip pat iš jos gaminami vaistai prostatito gydimui.
William Gibson
Viljamas Fordas Gibsonas (g. 1948 m. kovo 17 d.) – amerikiečių ir kanadiečių rašytojas fantastas, mokslo populiarintojas, vienas iš XX a. 8-ajame dešimtmetyje atsiradusio kiberpanko stiliaus pradininkų.
Jis buvo pirmasis, pradėjęs vartoti „kibererdvės“ sąvoką, literatūroje aprašęs virtualią realybę.
Biografija
Gimė ir augo Pietų Karolinoje. Dar būdamas paauglys visą laisvalaikį skyrė skaitymui, su dideliu užsidegimu skaitė Džeko Keruako, William S. Burroughs ir kitų bytnikų judėjimo rašytojų knygas, kurios stipriai paveikė būsimo rašytojo gyvenimo ir literatūros sampratą.
Po motinos mirties, kai jam buvo 18 metų, metė privačią mokyklą ir pradėjo keliauti po Kaliforniją, Europą. 1968 m. V. Gibsonas persikėlė gyventi į Torontą (Kanada), taip išvengdamas šaukimo tarnauti Vietnamo kare, įgijo dvigubą pilietybę. Čia jis pasinėrė į kontrakultūros judėjimą. 1972 m. vedė, apsigyveno Vankuveryje, kur atsidavė rašytojo darbui, pradėdamas kurti fantastiką.
Supratęs, jog lengviau gyventi iš stipendijos, negu dirbti, įstojo į Britų Kolumbijos universitetą, kuriame 1977 m. įgijo anglų literatūros bakalauro laipsnį. Universitete lankė mokslinės fantastikos kurso paskaitas. Čia pradėjo rašyti savo pirmąjį apsakymą „Fragments of a Hologram Rose“.
Kūryba
miniatiūra|200px|left|60-mečio portretas, 2008 m. V. Gibsono ankstyvieji kūriniai – tai futuristiniai apsakymai, kuriuose pasakojama apie kibernetikos skverbimąsi į žmogaus gyvenimą, kibererdvės (kompiuteryje sukurtos realybės) poveikį žmonijai. Kūriniuose vyraujantį aštrų siužetą paprastai lydi daugybės kompiuterinių įrenginių (gadgets) aprašymai, tačiau autorius manė, kad išorinė atributika – ne pagrindinis dalykas. Anot V. Gibsono, jo įgytas literatūrinis išsilavinimas tėra „košmariška teorijos apkrova“. Varomąja globalizacijos jėga matė tarptautinių megakorporacijų, zaibatsu veiklą. Tačiau ateities pasaulis V. Gibsono rašiniuose – ne itin maloni vieta. Visuomenės gyvenimas jame visiškai pajungtas konkuruojančių korporacijų tikslams.
Nors ir parašęs keletą romanų, kur vyrauja japoniška tema, autorius tuo laiku pats dar nebuvo apsilankęs Japonijoje. Daug rašė apie šią šalį, nes jį įkvėpė japonų turistų, atvykstančių poilsio į Vankuverį Ramiojo vandenyno pakrantėje, pasakojimai. Jį labai domino pasakojimai apie visiškai kitokią kultūrą. Pavyzdžiui, Čiba žymiajame romane „Neuromancer“  – fantazijos apie amerikietiškąjį Detroitą tema, perkelta į Japoniją. „Juk Detroitu niekas nesididžiuoja – tai paprasčiausiai purvinas, šlykštus pakraštys“, teigia V. Gibsonas. Toks ir bendras pasaulis jo kūriniuose.
Jis laiko mokslinės fantastikos žanrą tik instrumentu, kurio pagalba gali kažką naujo nuveikti literatūros srityje. Jis atsižegnoja nuo „kiberpanko išradėjo“ etiketės, nes jų kabinimas žudo žanrą. Pasak autoriaus viename iš interviu 1986 m., į jį įsipainios mažiau žinomi autoriai, kurie bandys tuo užsiimti; bus sukurta nemažai trilerių su snukių daužymais; atsiras daugybė klastočių apie irokėzų vaikinus, sėdusius prie kompiuterio ir pan. 1986 m. išleidus kūrinį „Red Star, Winter Orbit“, jis su bendraautoriumi Bruce Sterling apie kiberpanko terminą tada dar net negalvojo.
Vėlyvuosiuose kūriniuose („Pattern Recognition“, „Spook Country“) jis tradiciškai jau nebeaprašo kiberpanko pasaulio pradžios. Čia veiksmas persikelia į šiuolaikinį pasaulį, miestą, kuriame autorius pats gyvena (Vankuveryje), nebėra herojų–kiberžokėjų, bioimplantų ir kitų aiškių savito stiliaus požymių. Anksčiau aprašytieji „fantastiniai“ dalykai nepastebimai tapo įprastais žmonių gyvenime.
Visi prieš vieną
Visi prieš vieną – 1986 m. Lietuvos kino studijoje sukurtas dviejų serijų meninis filmas. Detektyvas. Filmo trukmė – 141 min.
Siužetas
Filmas sukurtas E. Gardnerio romano „Advokatas Peris Meisonas“ motyvais.
Nužudytas stambus versilininkas Mereditas Bordenas. Įtariami du niekuo dėti žmonės – Bordeno sekretoriaus žmona ir statybų rangovas. Advokatas Džeris Džeksonas įsitikinęs jų nekaltumu ir imasi juos ginti, nors ir žino, kad tuo užsitrauks aukščiausių sluoksnių, susijusių su žmogžudyste, pyktį.
Jurgutis
Jurgutis − lietuviška vyriškos giminės pavardė.
Šios pavardės moteriškosios giminės formos yra: Jurgutienė (ištekėjusi moteris) ir Jurgutytė (mergautinė pavardė).
Jurežeris
Jurežeris – kaimas Trakų rajono savivaldybėje, 6 km į pietvakarius nuo Semeliškių, prie Jurežerio ežero.
Kalamari
„Kalamari“ – Slovėnijos roko muzikos grupė.
Grupė susikūrė 1993 m. lapkritį, narių Jože Jež (Pepi), Matjaž Švagelj ir Aleksander Kokošar. 1996 metais išleido debiutinį albumą „Dobra vila“. Populiariausiais singlais tapo „S tabo držim“ ir „Angelca“.
Sėkmingiausiu jų muzikiniu albumu laikomas „V vetru rdečih zastav“, pasirodęs 1999 metais. Tais pačiais metais Slovenska popevka konkurse su daina „V vetru rdečih zastav“ užėmė antrąją vietą. „Kalamari“ koncertavo ne tik Slovėnijoje, bet ir Italijoje, Austrijoje, Šveicarijoje, Kroatijoje, Serbijoje ir Juodkalnijoje.
2010 metais su ansambliu „Roka Žlindre“ atstovavo Slovėnijai 2010 m. „Eurovizijos“ dainų konkurse. Jame su kūriniu „Narodnozabavni rock“ pusfinalyje užėmė 16-ą vietą ir į finalą nepateko.
Brodovas
Brodovas – kaimas Lenkijos šiaurės rytuose, Radziluvo valsčiuje, Grajevo apskrityje, Palenkės vaivadijoje. Kaimas yra apie 2 km į pietus nuo Radziluvo, apie 28 km į pietus nuo Grajevo ir apie 60 km į šiaurės vakarus nuo vaivadijos centro Balstogės.
Boravskių Avisa
Boravskių Avisa – kaimas Lenkijos šiaurės rytuose, Radziluvo valsčiuje, Grajevo apskrityje, Palenkės vaivadijoje. Kaimas yra apie 5 km į šiaurę nuo Radziluvo, apie 23 km į pietus nuo Grajevo ir apie 62 km į šiaurės vakarus nuo vaivadijos centro Balstogės. Kaimas įsikūręs šalia Visos upės, Kolno aukštumoje.
Istorija
Nuo V a. pr. m. e. iki XIII a. šiose vietovėse gyveno lietuviams artima baltų tauta – jotvingiai. Nuo 1569 m. iki 1795 m. kaimas priklausė Abiejų Tautų respublikai. 1426 m. gruodžio 8 d. Mazovijos kunigaikštis Janušas I Senasis suteikė 10 valakų žemės šioje gyvenvietėje broliams Dobislavui, Stanislavui ir Mikalojui iš Borovo. Gyvenvietė buvo pavadinta Borawskie Dobki. 1428 m. nuosavybes teises šių žemių savininkams įtvirtino kunigaikštis Vladislavas I Plockietis. 1439 m. kunigaikštis Vladislavas I Plockietis suteikė 20 valakų žemę Mikalojui iš Boravskių Dobkuvo prie Visos upės. Nuo tada kaimas pradėtas vadinti Borawskie a Wissa (Boravskiai prie Visos). 1550 m. nuosavybes teises broliams Boravskiams įtvirtino karalius Žygimantas Augustas.
Paskolų brokeris
Paprastai paskolų brokeriai bendradarbiauja su daugeliu bankų bei kitų kredito institucijų (kredito unijų ir pan.), todėl gali savo klientams pasiūlyti optimaliausią jiems reikalingos paskolos variantą, detaliai išaiškinti paskolos suteikimo sąlygas. Paskolų brokeriai gali padėti pasirinkti tinkamiausia paskolos mokėjimo būdą pagal finansines galimybes, išaiškinti, kodėl kinta palūkanos (pavyzdžiui, VILIBOR įtaka) ir kt. Profesionalūs paskolų brokeriai yra įgiję finansininko išsilavinimą ir gerai išmano bankuose bei kitose finansų institucijose sudaromų kredito sutarčių subtilybes, taikomus įkainius, žino apie bankų vykdomas akcijas, nuolat seka kreditų rinkos naujienas, jos pokyčius.
Paskolų brokeriai:
Paskolų brokeriai savo klientams pateikia nešališkus patarimus ir sutaupo laiko, nes iš karto pristato kelių bankų pasiūlymus. Jie taip pat gali objektyviai įvertinti kliento finansines galimybes gauti paskolą, nes paskolų skaičiuoklių rezultatai būna abstraktūs. Dažniausiai paskolų brokeriai savo paslaugas teikia nemokamai arba už nedidelį mokestį. Po to, kai klientas pasirašo paskolos sutartį su banku, už tarpininkavimą tarp banko ir kliento paskolų brokeris gauna komisinius. Visi komisiniai yra vienodo dydžio, nesvarbu kokio banko paskolos pasiūlymą klientas pasirinks. Paskolų brokerių paslaugos naudingos ir bankams. Jie gali sumažinti klientų aptarnavimo kaštus, nes paskolų brokeriai atlieka dalį banko tarnautojų pareigų: aiškina paskolų išdavimo sąlygas, pateikia kitą reikalingą informaciją, renka įvairius dokumentus.
Lietuvoje
Lietuvoje nuo 2005 m. paskolų brokerių paslaugas pirmoji pradėjo teikti bendrovė UAB „Paskolų brokeris“. Daugelyje pasaulio šalių paskolų brokeriai savo paslaugas teikia jau seniai – jiems tarpininkaujant išduodama daugiau nei pusė paskolų. Lietuvoje šios paslaugos taip pat populiarėja. Šiuo metu Lietuvoje pagrindinės tarpininkavimo kryptys yra šios:
Vilniaus senasis teatras
300px|miniatiūra
Vilniaus senasis teatras (iki 2022 m. buv. Lietuvos rusų dramos teatras) – dramos teatras, veikiantis Vilniaus centre, Jono Basanavičiaus gatvėje nr. 13.
Teatro trupėje yra 36 aktoriai. Spektakliai statomi pagal klasikines ir šiuolaikines, užsienio ir lietuvių autorių pjeses, suaugusiems ir vaikams. Vaidinimai daugiausia vyksta rusiškai (kartais su lietuviškais surtitrais), bet būna ir lietuviškų.
Istorija
thumb|250px|Teatro pastatas nuo Basanavičiaus g. miniatiūra|250px|right|Pagrindinis fasadas
Vilniaus senojo teatro trupė Vilniuje pradėjo veikti nuo 1864 m. gruodžio. Keletą sezonų (1894–1895 ir 1895–1896 m.) teatre vaidino didžioji rusų teatro aktorė Vera Komisarževskaja. Daug metų teatro pastatas buvo Jogailos gatvėje, o nuo 8 dešimtmečio vidurio kolektyvas persikėlė į istorinį buvusio Pohuliankos teatro pastatą. Tai seniausias teatro pastatas Lietuvoje, 2013 m. spalio mėn. šventęs 100 metų jubiliejų ir pirmasis pastatytas Lietuvoje šiam tikslui.
Pirmojo pasaulinio karo metais trupė iširo, o nuo 1946 metų rugsėjo 21 d. stacionarus teatras vėl pradėjo veikti.
2022 m. rugsėjo 13 d. Kultūros ministro įsakymu Lietuvos rusų dramos teatro (LRDT) pavadinimas pakeistas į Vilniaus Senojo teatro pavadinimą.
Repertuaras
2018 m. duomenimis, teatre buvo rodomi:
Belgijos socialistinė partija
thumb Belgijos socialistinė partija (SPA; nuo 1977 m. Belgijos socialinė progresyvi alternatyva - Sociaal Progressief Alternatief, nuo 2002 m. Socialistische Partij – Anders) – olandiškai kalbančių Belgijos socialistų partija.
Pirmoji Flandrijos socialistinė partija – De Vlaamsche Socialistische Arbeiderpartij buvo įkurta 1877 pagal vokiečių pavyzdį. Po trejų metų jos dalis susijungė su Belgijos socialistų partija, o 1885, susijungusi su darbininkų organizacijomis, tapo Belgijos darbo partija -Belgische Werkliedenpartij, nuo 1945 – Belgijos socialistų partija.
1977 Belgijos socialistų partija pasidalino į flamandų ir valonų partijas. Po skyrybų Flandrijos socialistai sustiprino savo įtaką tik provincijoje. 1981–1988 SPA buvo opozicijoje. 1995 turėjo daugumą 260 iš 305 savivaldybių, burmistrus Antverpene, Gente, Leuvene, Haselte, Sint-Truidene, Dendermonde. Parlamento rinkimuose 1999 gavo 14 vietų, 2003 – 23 vietas 149 vietų Atstovų rūmuose ir 4 bei 7 vietas 40 vietų Senate. 2004 įėjo į Guy Verhofstadto koaliciją. Naujasis partijos lyderis Johanas Van de Lanotas yra Biudžeto ministras.
2004 SPA turėjo 115 000 narių. Spaudos organai: (iki 1977 Volksgazet).
Socialistų Internacionalo narė.
SPA pirmininkai:
Palatavys
Palatavys – viensėdis Anykščių rajono savivaldybės vakaruose, 8 km į rytus nuo Troškūnų, dešinėje kelio pusėje. Viensėdžio šiaurinėje dalyje stūkso Palatavio piliakalnis, kuriame yra viena spėjamų Mindaugo karūnavimo vietų.
Iskija
500px|thumb|right|Aragoniečių pilis Iskija – Italijos vulkaninė sala Tirėnų jūroje, šiauriniame Neapolio įlankos pakraštyje. Sala trapecijos formos, 10 km iš rytų į vakarus, 7 km iš šiaurės į pietus, 34 km salos perimetras, salos plotas 46,3 km², atstumas nuo nuo Neapolio yra 30 km. Sala kalnuota, aukščiausias kalnas yra Epomeo 788 m aukščio. Saloje gyvena daugiau nei 60 tūkst. žmonių.
Iskija Porto yra didžiausias miestelis saloje. Kiti miesteliai: Barano d'Iskija, Kasamikiola Terme, Forijo, Lako Ameno ir Serara Fontana.
Pagrindinis verslas yra turizmas, ypač karštųjų spa, kurios daugiausiai aptarnauja europiečius (didžioji dalis vokiečiai) ir azijiečius, norinčius pasimėgauti vulkaninio aktyvumo vaisiais: kaštomis versmėmis ir vulkaniniu purvu. Daugelis vietiniu italų laisvai kalba angliškai ir vokiškai. Ferandino šeima, gyvenanti Iskijoje, yra teisėti Aragoniečių pilies (Castello Aragonese) savininkai.
2017 m. rugpjūčio 21 d. salą sudrebino 4.2 stiprumo žemės drebėjimas. Jo metu žuvo 2 žmonės ir 42 buvo sužeisti.
2022 m. lapkričio 26 d. dėl stipraus lietaus prasidėjusios nuošliaužos saloje pražudė 7 žmonės, dar 5 žmonės dingo.
Šimbori Andžejovienta
Šimbori Andžejovienta  – kaimas Lenkijos šiaurės rytuose, Šepetovo valsčiuje, Mazovijos Vysokio apskrityje, Palenkės vaivadijoje. Kaime yra Šimborų geležinkelio stotelė.
Istorija
Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 13 namų ir 89 gyventojai. 1921 m. kaime buvo 16 namų ir 108 gyventojai, iš kurių 56 vyrai ir 52 moterys, 104 lenkai ir 1 gudas.
Alderetesas
Alderetesas  – miestas Argentinoje, Tukumano provincijoje, Krus Altos departamente, Tukumano aglomeracijoje, keli kilometrai į šiaurės rytus nuo Tukumano.
Alderetesas sudarytas 1987 m. susijungus Aldereteso, El Kortės ir Los Gutjereso gyvenvietėms.
Paupis (Šilalė)
Paupis – kaimas Šilalės rajono savivaldybėje, dešiniajame Akmenyno upelio krante, 1 km į šiaurę nuo Varsėdžių.
Paplovinis
Paplovinis arba Paplavinis – ežeras rytų Lietuvoje, Ignalinos rajone, prie šiaurinio Ignalinos miesto pakraščio. Ilgis (rytų-vakarų kryptimi) 1,4 km, plotis iki 0,28 km. Altitudė 150,8 m. Šiaurinis ir pietvakarinis krantai aukšti, apaugę mišku, rytinis – žemas ir pelkėtas. Ežeru iš rytų į vakarus prateka upelis Palaukinis (į Dringį). Tuoj į vakarus nuo Paplovinio telkšo ežeras Palaukinis (jungiasi 16 m pločio protaka), o į šiaurės rytus – Mekšrinis. Rytine pakrante eina kelias.
thumb|left|250px|Tiltas per Paplovinį
Jeronimas Krauzė
Biografija
Gimė 1845 m. sausio 7 d. Tytuvėnuose. 1855-1860 m. mokėsi Kauno gimnazijoje. Nuo 1862 m. privačiai mokėsi pas vaistininką Francą Kelčevskį Maskvoje. 1864-1865 m. dalyvavo Maskvos framacininkų draugijos organizuotose kursuose, 1865 m. įstojo į Maskvos universitetą, 1868 m. tapo vaistininku. Dirbdamas vaistininku rinkdavo įvairius augalus, 1869 m. tapo Maskvos universiteto gamtininkų draugijos nariu. 1870 m. atvyko į Turkestaną tyrinėti vaistams tinkamus laukinius augalus. Jo vardu pavadinti Turkestane augantys augalai: Bromus krausei, Eremostachys krauseana, Carex krausei, Cousinia krauseana, Festuca krausei, Conerelvus krauseanus, Conyza krauseana, Consonia krauseana, Populus krausei, Tulipa krauseana ir kiti. 1871 m. Taškente įkūrė botanikos sodą, atidarė kelias vaistines, finansavo chemijos laboratorijos įkūrimą. Daug dėmesio skyrė vietos tradiciniai medicinai, bendravo su vietos gydytojais. Buvo renkamas į Taškento miesto tarybą, aukojo vaistus našlaičių namams. XIX a. pabaigoje prisidėjo prie Taškento istorijos muziejaus įkūrimo, kuriam atidavė dalį savo sukauptos kolekcijos. Mirė 1909 m. rugpjūčio 8 d. Taškente. Už nuopelnus mokslui ir Taškento miestui apdovanotas 2-ojo ir 3-ojo laipsnio Anos ginklo ordinais.
Vinycia
thumb|left|220px|Senasis vandens bokštas Vinycia (arba Vinica) – miestas pietvakarių Ukrainoje; srities administracinis centras. Išvystyta lengvoji, mašinų statymo, maisto pramonė. Miestas išsidėstęs prie Pietinio Bugo upės. Yra 4 muziejai, 43 mokyklos, 5 aukštosios mokyklos.
Istorija
Vinycia šaltiniuose minima nuo 1363 m. kaip lietuvių tvirtovė. XVII–XVIII a. įkurtas vienuolynų kompleksas, medinės Šv. Jurijaus ir Šv. Nikolajaus cerkvės.
Miunchenštainas
Miunchenštainas  – miestelis Šveicarijos šiaurėje, Bazelio srities kantone. Šiame miestelyje augo tenisininkas Rodžeris Federeris. Miunchenštaino plotas yra 718 hektarų. Plotą sudaro: 56 % gyvenamosios zonos, 24 % miško, 17 % žemdirbystės zona ir 2 % nenaudojamo ploto. Šis miestas yra 297 metrai virš jūros lygio.
Jurgėla
Jurgėla − lietuviška vyriškos giminės pavardė.
Pavardę turi šie garsesni asmenys:
Šaukėnų dvaras
Istorija
Minimas nuo XV a., manoma, tuometinė Šonų giminės rezidencija. Vėliau Šaukėnai priklausė Šemetoms iki XVIII a. 2-osios pusės. Po to jie buvo parduoti Jelenskiams, vėliau Gorskiams, kurie valdė dvarą iki 1940 metų.
Po II pasaulinio karo dvare įrengta psichiatrinė ligoninė.
Vincas Jakubauskas
Vincas Jakubauskas (1921 m. rugpjūčio 28 d. Krosnėnai, Lazdijų valsčius – 1994 m. balandžio 22 d. Kaunas) – Lietuvos inžinierius mechanikas, technologijos mokslų daktaras.
Biografija
Nuo 1952 m. Mechanizacijos instituto bendradarbis, 1961–1986 m. Tręšimo sektoriaus vedėjas. 1983 m. ir 1988 m. 2 išradimų autorius.
Palenkės Lešnos Šv. Mergelės Marijos Gimimo parapija
'''Palenkės Lešnos Šv. Mergelės Marijos Gimimo parapija'''  – parapija, įsikūrusi Palenkės Lešnos kaime. Parapija įkurta XVIII amžiuje. Parapija priklauso Sedlcų vyskupijai, Šiauriniam Palenkės Bialos dekanatui. 1730-1752 m. pastatyta mūrinė barokinio architektūros stiliaus Palenkės Lešnos Šv. Petro ir Povilo bazilika.
Mykolajivas
Mykolajivas (arba Nikolajevas) – miestas Ukrainos pietuose, į šiaurės rytus nuo Odesos, prie Pietų Bugo ir Inhulo upių santakos, srities administracinis centras. Miestas išsidėstęs prie Pietinio Bugo ir Ingulo santakos. Svarbus pramonės centras, yra upių uostas, oro uostas.
Istorija
1784 m. pastatyta rusų tvirtovė. 1788 m. įrengta laivų statykla, 1789 m. gavo miesto teises. XIX a. – XX a. pradžioje viena svarbiausių Rusijos, vėliau TSRS Juodosios jūros laivyno bazių. Nuo 1862 m. mieste veikė prekybinis uostas, XIX a. pabaigoje – trečias Rusijoje pagal prekybos apimtį. 1918–1920 m. miestą užėmė baltagvardiečiai. Nuo 1920 m. priklausė Ukrainos TSR. Nuo 1937 m. srities centras. 1941–1944 m. okupuotas Vokietijos kariuomenės. Iki 1991 m. svarbiausias TSRS karo laivų statybos centras, čia buvo statomi net lėktuvnešiai.
Ekonomika
Vienas didžiausių Ukrainos laivų statybos centrų, jame statoma 60 % visų Ukrainoje pastatomų laivų. Veikia žemės ūkio mašinų, kelių tiesimo mašinų, poligrafijos mašinų, įrenginių įmonės, išvystyta dujų turbinų gamyba – pagaminama 90 % visų Ukrainoje gaminamų dujų turbinų, spalvotoji metalurgija (aliuminio lydymas), chemijos, statybinių medžiagų (gelžbetonio gaminių), tekstilės (mezgimas), siuvimo, avalynės, odos, kosmetikos, maisto pramonė – apdirbama mėsa, pienas, gaminamas cukrus, spiritas, alus.
Švietimas
Mieste veikia:
Sportas
1965 m. pastatytas Mykolajivo centrinis miesto stadionas, kuris talpina 15,6 tūkst. žiūrovų.
Jurgaičiai (Plungė)
Jurgaičiai – kaimas Plungės rajono savivaldybėje, 4 km nuo Alsėdžių.
Cyanastraceae
Cyanastraceae – magnolijūnų (Magnoliophyta) augalų šeima.
Sudaro 9 gentys ir 25 rūšys, paplitusios Afrikoje, Šiaurės ir Pietų Amerikoje.
Vibratorius
thumb|right|Seisminių virpesių vibratorius, skirtas [[Geologija|geologiniams tyrimams]]
Hetera
thumb|250px|[[Frinė stoja prieš Areopagą, Žano Leono Žeromo paveikslas, 1861 m.]]
Vibratorius
Vibratorius – įtaisas, skirtas sukurti mechaniniams virpesiams. Atsižvelgiant į tai, kokiu būdu virpesiai sukeliami, išskiriami hidrauliniai, mechaniniai, elektrodinaminiai, elektromagnetiniai, pneumatiniai, magnetostrikciniai vibratoriai.
Hetera
Hetera (🇬🇷 – „draugė“, „meilužė“) – Senovės Graikijoje prostitutės eufemizmas. Dažniausiai būdavo svetimšalės, iš vergovės išgelbėtos moterys. Kai kurios iš jų buvo išsilavinusios, turėjo didelę laisvę palyginus su tų laikų ištekėjusiomis moterimis. Pastarosios vaidino svarbų vaidmenį visuomenėje. Jų namuose rinkdavosi daugelis žinomų politikos veikėjų, poetų, skulptorių. Heteras išlaikydavo turtingi globėjai. Jos mainais už paslaugas imdavo tik dovanas.
Vibratorius
Virpesiai, kuriuos sužadina vibratorius, būna vienos, dviejų arba trijų tarpusavyje statmenų krypčių. Vibratoriai pasitelkiami įvairiose srityse, kaip antai statyboje, gaminant mašinas, prietaisus.
Hetera
Oratorius ir politikos veikėjas Demostenas sakė, kad save gerbiantis graikas turi tris moteris: žmoną – giminei pratęsti, vergę – meilės malonumams, heterą – sielos gerovei.
WinRAR
WinRAR – komercinė failų archyvavimo programa ir duomenų suspaudimo įrankis.
Kūrėjai
WinRAR programą sukūrė ir tobulina Eugene Roshal. Jo brolis Alexander Roshal užsiima WinRAR programos platinimu.
Versijos
WinRAR programa yra skirta Windows operacinei sistemai.
Kitoms operacinėms naudojamas WinRAR atitikmuo – RAR programa. RAR programa skirta DOS, Linux, FreeBSD ir Mac OS X operacinėms sistemoms.
Taip pat yra Pocket PC operacinei sistemai skirta versija Pocket RAR.
Naudojimo sąlygos
WinRAR ir RAR programos yra komercinės, mokamos programos, kurias nemokamai (pabandymui) galima naudoti 40 dienų.
Nemokamai platinama Pocket RAR programa ir Windows operacinei sistemai skirta UnRAR priemonė (skirta tik išskleisti archyvams).
Lokalizavimas
WinRAR programa verčiama į daugelį pasaulio kalbų. Šiuo metu ji išversta į daugiau kaip 40 kalbų (pagal kūrėjų svetainės duomenis).
WinRAR programa yra išversta ir į lietuvių kalbą (šiuo metu pilnai lokalizuota tik pati programa bei keli papildomi failai, o Žinynas <Help> dar verčiamas). Programą ir papildomus failus į lietuvių kalbą verčia Andrius Marcinkevičius.
Vaikščiukas
Vaikščiukas – ežeras Lietuvoje, Molėtų rajono rytuose, 8 km į šiaurės rytus nuo Mindūnų, Labanoro girioje. Ežero ilgis iš pietvakarių į šiaurės rytus 0,58 m, plotis iki 0,35 m. Altitudė 158,3 m. Krantai sausi, statoki, iki pat vandens apaugę mišku. Ežero vanduo žalzganas.
Ant šiaurės rytinio kranto įsikūręs Vidugirio kaimas. Šiaurės vakaruose 80 m sąsmaukos atskirtas nuo Dirvelinio ežero. Vaikščiuko ežeras nenutekantis, priklauso Stirnių ežero baseinui (Žeimenos upės baseinas).
Ežerėvardis Vaikščiùkas kilęs nuo žodžio vaikščioti („judėti, slankioti“).
Kriauklė
thumb|right|Kriauklė
Kriauklė – moliuskų kūną apgaubiantis kietas apvalkalas, kurį gamina mantija. Augant moliuskui auga ir jo kriauklė, kuri gali būti vientisa ir susisukusi arba iš dviejų dalių. Moliuskui augant, storėja prizminis kriauklės sluoksnis (ostrakas), o paviršinis plonas raginis sluoksnis (periostrakas) nekinta. Kriauklės viršutinio sluoksnio ornamentas yra vadinamas skulptūra, raštas. Kai kurie turi blizgantį trečiąjį – perlamutrinį sluoksnį (Turbo, Haliotis). Kriauklės spalva priklauso nuo mantijos pakraštyje esančių pigmentinių ląstelių. Kriauklė saugo jūrinius pilvakojus nuo priešų ir bangų mūšos, todėl pakrantėse gyvenančių moliuskų kriauklė labai stora. Vidinį dvigeldžių moliuskų (Bivalvia) kriauklių storą kalkinį prizminį sluoksnį (kalcio karbonatas) dengia plonas kochiolininis sluoksnis (raginė organinė medžiaga).
Kriauklės struktūra
Seniausia kriauklės dalis yra jos viršūnė. Nuo viršūnės kriauklė auga žemyn formuodama apvijas. Paskutiniojo apvijos apsisukimo anga vadinama kiauto anga, o jos laisvi pakraščiai – angos pakraščiu, kuris skirstomas į išorinę lūpą, arba peristomą, ir ploną vidinę lūpą, kuri prikibusi prie paskutiniojo apsisukimo paviršiaus. Angoje gali būti „dantukų“, kurių išsidėstymas turi sistematinės reikšmės Vertiginidae, Pupilidae ir Clausiliidae šeimose.
Šaltiniai
Ракавіна малюскаў Coquille (mollusque) Scoică
Atvelykis
Atvelykis – pirmasis sekmadienis po Velykų, aštuntoji diena po Kristaus prisikėlimo, užbaigianti velykinę savaitę. Teigiama, kad tą dieną prisikėlęs Jėzus Kristus pasirodė apaštalams ir suteikė jiems galią atleisti nuodėmes.
Lietuviški papročiai
Pagal lietuvių liaudies tradicijas iki Atvelykio būtinai reikėdavo aplankyti savo krikštavaikius, apdovanoti juos margučiais ir kitomis dovanomis. Per Atvelykį pasimatoma su giminėmis, jeigu dėl kažkokių priežasčių nepavyko pasimatyti per Velykas. Šią dieną vėl dažomi kiaušiniai (anksčiau kaime dažydavo visus kiaušinius, kuriuos per savaitę sudėjo vištos), ridenami margučiai, supamasi sūpynėse. Kiaušinius per Atvelykį daužo tik vaikai. Tądien daugiausiai dėmesio skiriama vaikams, todėl Atvelykis kartais vadinamas vaikų Velykomis arba Velykėlėmis.
Berlyno menų universitetas
thumb|right|200px|Universiteto pastatas Berlyno menų universitetas (, UdK Berlin; ; anksčiau  'Berlyno aukštoji menų mokykla') – seniausia ir mažiausia iš visų Berlyno 4 aukštųjų mokyklų. Seniausia aukštosios mokyklos pirmtakė, įkurta 1696 m.
Ekspertinė sistema
Ekspertinė sistema (ES), kitaip žiniomis grindžiama sistema, yra kompiuterinė programa, daranti išvadas arba sprendžianti tam tikros srities (pvz., verslo, medicinos) uždavinius. Ji naudojasi žiniomis ir analizės taisyklėmis, apibrėžtomis tos srities ekspertų. Skiriasi nuo duomenų bazių programos tuo, kad pastaroji tik iškviečia ir pateikia duomenų bazėje laikomus duomenis tokius, kokie jie yra. Ekspertinė sistema analizuoja duomenis ir pateikia išvadas.
ES vystymosi priežastys
1970-ųjų pradžioje dirbtinio intelekto (Artificial Intelligence; AI) tyrinėtojai pripažino, kad pagrindiniai problemų sprendimo metodai ir paieškos sprendimo būdai, vystyti per pastaruosius dešimt metų, yra nepakankami spręsti sudėtingoms problemoms. Jie suprato, kad reikalingos specifinės žinios apie konkrečias taikymo sritis. Šis pripažinimas leido vystyti žinių bazėmis pagrįstas (ekspertines) sistemas. Nuo to laiko žinių bazėmis pagrįstų sistemų technologija yra dominuojanti tema AI techninėje literatūroje.
Ekspertinės sistemos išsirutuliojo kaip keturių svarbiausių, bet tarpusavyje susijusių veiksnių rezultatas:
ES taikymo sritys
Ekspertinių sistemų taikymo sritys:
ES komponentai
Ekspertines sistemas sudaro tokios tarpusavyje susijusios dalys arba moduliai:
Žinių įvedimo modulis padeda įvesti į kompiuterio atmintį faktus ir taisykles. Be abejo, atsižvelgiant į tai, kas pasakyta, šie faktai ir taisyklės turi priklausyti siaurai sričiai, kuriai projektuojama sistema.
Žinių bazė, kurią sudaro faktai ir taisyklės, nėra pastovi, ji visą laiką papildoma naujais faktais ir taisyklėmis. Kai kurios iš jų taip pat gali būti panaikintos arba pakeistos. Taigi žinių bazė turi būti nuolat atnaujinama. Faktai žinių bazėje dažniausiai turi deklaratyvią formą, konstatuoja tam tikrus reiškinius. Jie išreiškiami sąlygos sakiniais. Gali būti ir kitų žinių pateikimo būdų, išreiškiamų, pvz., tokiais aplinkybiniais sakiniais, kaip: "jeigu…, tai".
Faktai ir taisyklės, pradiniai duomenys įvedami į kitą modulį, išvadų generatorių. Jis jungia faktus, užrašytus bazėje su atitinkamomis taisyklėmis, užrašytomis taisyklių bazėje. Taip susidaro nauji faktai, kurie savo ruožtu užrašomi faktų bazėje. Taigi sistema sugeba kurti savo žinių bazę.
Paskutinioji ekspertinės sistemos dalis - tai ryšio su vartotojais modulis. Jis įgalina vesti vartotojo ir sistemos dialogą, pateikiant klausimus ir gaunant atsakymus. Šiuo atveju duoti klausimus ir atsakyti į juos gali ir vartotojas, ir kompiuteris.
ES naudojimo motyvai
Ekspertinės sistemos:
Sistemų struktūra
Dirba 3 kategorijos darbuotojai:
Žinių inžinierius- tarpininkas tarp eksperto ir dB. Pagrindinis tikslas - išgauti žinias.
Programuotojo požiūris toks:
Kūrėjas turi žinoti atsakymus į klausimus: 1.	Žinių vaizdavimo būdas. 2.	Žinių išvedimo mechanizmas. 3.	Galima pateikti dar kelis alternatyvius sprendimus. 4.	Klasifikavimas.
Interpretatorius turi sugebėti dirbti su nepilna, prieštaringa informacija. Tai vaizdų, kalbos atpažinimo sistemos. Diagnostika pakitimo paieška. Gedimas- nukrypimas nuo normos. Taikomi specifiniai reikalavimai: reikia tiksliai įsivaizduoti struktūros sistemas. Kontrolė – diagnostikos funkcija. Duomenų interpretacija atliekama realiame laike. Reikalingas patikimumas. Pavojinga, kai pavojinga situacija praleidžiama arba klaidinga. Sistema turi greitai priimti sprendimus. Prognozavimas- ateities numatymas remiantis praeities ir dabarties modeliais. Yra labai sudėtingas. Reikalinga žinių bazė. Naudojami tikimybiniai metodai. Planavimas- veiksmų programos sudarymas. Apima tikslo pasiekimo kelius, resursus. Roboto elgesio planavimas. Projektavimas – kuriamų objektų (gaminių, sistemų įrenginių) specifikacijų, dokumentų rinkinių, brėžinių rengimas Mokančios sistemos – būtinas dialogas su vartotoju. Turi diagnozuoti klaidas, prognozuoti besimokančiojo elgesį, pažangumas. Valdančios sistemos- nustatytas veikimo režimas, jo palaikymas. Sunkiai formalizuojama. Naudojama gamybos valdymo srityje, nes reikia sekti didelį duomenų kiekį.
ES projektavimo ir kūrimo technologijos
ŽI – žinių inžinerija. ŽI – tai ŽB projektavimas, eksperto žinių išgavimas ir jų struktūrizavimas. Pagrindinė sąvoka – žinių laukas. (F2) – pagrindinių sąvokų ir ryšių tarp jų aprašymas. ŽL – tai tam tikras žinių modelis išreikštas pasirinkta kalba (L). Kalbos žodynas formuojamas naudojant specialius ženklus. Pageidautinos kalbos savybės: Kuo mažiau netikslumų, jų galima išgyvent griežčiau apibrėžiant sąvokas. Tam geriausia tinka matematika. A = {A1, A2, A3} A1 – psichologinis aspektas A2 – lingvistinis aspektas A3 – pažinimo aspektas Bendravimo lygiai: Manipuliavimo – vienas kartoja kitą. Refleksinis – abu bendrauja. Teisinis – abu pripažįsta, kad projektai turi teisę egzistuoti. Aukščiausias – abu pripažįsta, gali egzistuoti bendras projektas.
Principai: 1.Struktūrinis principas. Algoritminės dekompozicijos idėja. 2. Objektinis principas (požiūris). Susietas su dekompoziciją objektų. Nagrinėjamas kiekvienas objektas. Naudojamos elementariosios sąvokos iš objektinio programavimo. Siūlo daug fizinių ir loginių būdų. Apibendrinti metodai (principai): objektinis – struktūrinis - objektinis metodas išplėstas struktūriniu metodu. Sluoksniai: kam žinios? Kas žinios? – kūrėjai, org. Strukt. Kas žinios? – negyvi objektai, sąvokų struktūra. Kaip žinios? – funkcijos analizė, gipotezinis sprendimų priėmimo modeliai. Kur žinios? – erdvinė analizė… Kada žinios? Kodėl žinios? – priežasčių pasekmių analizė Kiek žinios? – ekonominė analizė. Ši analizė siūlo žinias talpinti į matricą. Stulpeliai – lygiai. Eilutės – problemos. Praktiniai struktūrizavimo žingsniai {x} – įėjimo duomenys {y} – išėjimo duomenys Terminų žodyno nustatymas N. Pasirinktos ds objektų ir sąvokų aibė nustatoma. {A} Ryšių tarp sąvokų nustatymas Metasąvokų nustatymas, sąvokų detalizavimas. Žinių piramidės (hierarchinės struktūros) sukūrimai Piramidė ryšių nustatymai. Vertikalūs, horizontalūs ir įvardijimas. Strategijos apibrėžimas.
ES turi būti skaidrios vartotojui, paaiškinti, kodėl priėmė tokius sprendimus. Paaiškinimai reikalingi ŽI, kad įsitikinti ar gerai veikia ES. Reikalingas automatinis paaiškinimų formavimas. Paaiškinimų formavimas sudėtingas kaip ir žinių išgavimas. Daugelis autorių atsisako šablonų, nes jie nelankstūs. Siūloma naudoti planavimo operatorius. Specifikuojami planavimo veiksmai. Kiekviena taisyklė turi sąlygų sąrašą. Tokiose sistemose turi būti tiksliai suformuluotas bendravimo su vartotoju tikslas. Strateginių ir struktūrinių žinių atskyrimas. Individualaus vartotojo lygio modeliavimas (sistema turi analizuoti vartotojo pasiruošimą, tikslus, tada pagal tai yra organizuojami paaiškinimai).
ES kevalai, aukšto lygio programavimo kalbos, daugiafunkcės programavimo aplinkos.
Instrumentai skirstomi:
Ekspertinių sistemų kevalas. EMYCIN – tuščia ekspertinė sistema. Gali būti taikoma kitoms analogiškoms medicininėms ES. Aukšto lygio programavimo kalbos. LISP – sąrašų kalba. Duomenys aprašomi sąrašais. PROLOG – loginio pobūdžio kalba. OPS – pretendavo į standartą. Naudojamos produkcijų (generacijų) taisyklės. Paprasta lengvai įsisavinama, didesnės taisyklės negu kevalai. Visos kalbos nepabaigtos, kad taptų komercinėmis. Programavimo aplinkos – jungia skirtingų tipų modulius. Objektiškai orientuota. (CLIPS, JESS). Automatiniai papildomi moduliai – leidžia spręsti įvairias situacijas. Praplečia kitus tipus, galimybes.
Rachel Dratch
Rachel Susan Dratch (g. 1966 m. vasario 22 d. Leksingtone, Masačusetse) – amerikiečių aktorė, komikė.
1988 m. persikėlė gyventi į Čikagą, ten vaidino įvairiuose improvizacijų teatruose, įskaitant „The Second City“ ir „ImprovOlympic“.
Romualda Hofertienė
Romualda Hofertienė (1941 m. spalio 25 d. Raseinių rajone, Girkalnyje – 2017 m. birželio 9 d.) – Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signatarė.
Jonas Tarlo (m. 1550)
Jonas Tarlo (? – 1550) – Lenkijos valstybinis veikėjas, Karūnos didysis raikytojas (1522–1546), Karūnos didysis pataurininkas (1546–1550), Karūnos didysis taurininkas (1550), Pilznovo seniūnas.
Biografija
Lenkijos bajorų Tarlų giminės atstovas, herbo „Topor“ savininkas. Drogovisko seniūno Stanislovo Tarlos (m. po 1515) ir Margaritos Magieros sūnus. Broliai – Pšemyslo vyskupas Stanislovas (apie 1480–1544), Lvovo vaiskis Povilas (m. 1553) ir Radomo kaštelionas Gabrielius (m. 1565).
Šeima ir vaikai
Buvo vedęs Dorotą Tarnovską (m. iki 1540), Sadecko kašteliono Jono Tarnovskio (m. 1527) dukterį, nuo santuokos su kuria turėjo du sūnus ir dvi dukteris:
Joni
Joni – moters lytinių organų simbolinis atvaizdas indų mitologijoje. Ją simbolizuoja trikampis arba ovalas, iš kurio kyšo linga (vyro varpa). Taip pabrėžiama dievo Šivos dvilytė prigimtis. Joni yra visų daiktų pradžia ir šaltinis, senuosiuose indų mituose tapatinama su dievu Višna – kaip pradinė drėgmė, iš kurios atsiradęs pasaulis.
Jurkus
Jurkus − lietuviška vyriškos giminės pavardė.
Šios pavardės moteriškosios giminės formos yra: Jurkienė (ištekėjusi moteris) ir Jurkutė (mergautinė pavardė).
Pavardę turi šie garsesni asmenys:
Brichai
Brichai – kaimas Lenkijos šiaurės rytuose, Radziluvo valsčiuje, Grajevo apskrityje, Palenkės vaivadijoje. Kaimas yra apie 7 km į pietryčius nuo Radziluvo, apie 32 km į pietus nuo Grajevo ir apie 55 km į šiaurės vakarus nuo vaivadijos centro Balstogės.
Žemaitkiemio pagrindinė mokykla
Ukmergės rajono Žemaitkiemio pagrindinė mokykla – buvusi dieninė, savarankiško mokymosi bendrojo lavinimo mokykla Ukmergės raj., Žemaitkiemyje, Mokyklos g. 2, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190340142. Steigėjas Ukmergės rajono savivaldybės taryba. Dabar tai Želvos gimnazijos skyrius.
Istorija
miniatiūra|250px|left|Sporto aikštelė
Mokyklą 1777 m. miestelyje įsteigė jėzuitai. 1781 m. ją lankė 26 mokiniai (3 – šlėktų, 4 – miestelėnų ir 19 – valstiečių vaikai). Vėliau ši mokykla buvo surusinta. 1865 m. pradėjo veikti valdinė pradžios mokykla. Iki 1949 m. mokykla buvo pradinė, 1949–1993 m. – septynmetė, aštuonmetė, devynmetė, o 1993–2012 m. – pagrindinė. 2012 m. prijungta prie Želvos gimnazijos kaip skyrius.